**ΔΕΛΤΙΟ ΤΥΠΟΥ- ΠΡΟΚΗΡΥΞΗ ΘΕΣΕΩΝ ΕΠΟΧΙΚΟΥ ΠΡΟΣΩΠΙΚΟΥ ΟΔΗΓΩΝ & ΣΥΝΟΔΩΝ ΣΧΟΛΙΚΩΝ ΛΕΩΦΟΡΕΙΩΝ ΜΟΝΑΔΩΝ ΕΙΔΙΚΗΣ ΑΓΩΓΗΣ & ΕΚΠΑΙΔΕΥΣΗΣ ΑΝ. ΜΑΚΕΔΟΝΙΑΣ - ΘΡΑΚΗΣ**

Δελτίο Τύπου

Η Περιφερειακή Διεύθυνση Π/θμιας και Δ/θμιας Εκπαίδευσης Αν. Μακεδονίας - Θράκης προκηρύσσει 8 θέσεις εποχικού προσωπικού (4 θέσεις ΔΕ Οδηγών και 4 θέσεις ΔΕ Συνοδών σχολικών λεωφορείων) σύμφωνα με την Ανακοίνωση ΣΟΧ 2/2022 με αριθ. πρωτ.

Φ. 16.1/7076Α/10-06-2022 (ΑΔΑ: Ω5ΜΨ46ΜΤΛΗ-ΡΓΖ), για Σχολικές Μονάδες Ειδικής Αγωγής και Εκπαίδευσης (του Υπ. Παιδείας και Θρησκευμάτων), που εδρεύουν στις Περ. Ενότητες Ροδόπης και Δράμας.

Η προθεσμία υποβολής αιτήσεων ξεκινά από την επομένη μέρα της τελευταίας δημοσίευσης της Περίληψης της Ανακοίνωσης στον ημερήσιο τοπικό τύπο και δεν μπορεί να είναι μικρότερη των δέκα (10) ημερών (υπολογιζόμενων ημερολογιακά).

Συγκεκριμένα, οι δημοσιεύσεις θα γίνουν στις εφημερίδες «Χρόνος» την Πέμπτη 07/07/2022, «Παρατηρητής της Θράκης» την Πέμπτη 07/07/2022, «Πρωινός Τύπος Δράμας» την Πέμπτη 07/07/2022 και «Χρονικά της Δράμας» την Πέμπτη 07/07/2022. Το δεκαήμερο προθεσμίας υποβολής αιτήσεων αρχίζει **την Παρασκευή 08 Ιουλίου 2022 έως και τη Δευτέρα 18 Ιουλίου 2022.**

Οι ενδιαφερόμενοι καλούνται να συμπληρώσουν την αίτηση με κωδικό **ΕΝΤΥΠΟ ΑΣΕΠ ΣΟΧ 2ΔΕ/ΥΕ** και να την υποβάλουν ηλεκτρονικά στη διεύθυνση ηλεκτρονικού ταχυδρομείου (pdeamthr@sch.gr), συνοδευόμενη από τα απαραίτητα δικαιολογητικά. **Η αίτηση συμμετοχής που θα υποβληθεί με ηλεκτρονικό ταχυδρομείο πρέπει απαραιτήτως να εμφανίζεται υπογεγραμμένη, με φυσική υπογραφή. Ανυπόγραφες αιτήσεις δεν γίνονται δεκτές.**

Το εμπρόθεσμο των αιτήσεων κρίνεται με βάση την ημερομηνία που φέρει το ηλεκτρονικό ταχυδρομείο.

Δείτε την Ανακοίνωση- την Αίτηση- το Παράρτημα